kardosdrur/scandi-wiki huggingface dataset:
Korupcijas novēršanas un apkarošanas birojs

Korupcijas novēršanas un apkarošanas birojs (Bureauet for forebyggelse og bekæmpelse af korruption, forkortet KNAB) er en specialiseret anti-korruptionsenhed i Letland. Enhedens formål er at bekæmpe korruption i Letland på en koordineret og omfattende måde ved hjælp af forebyggelse, undersøgelse og undervisning. KNAB etableredes i oktober 2002 og er fuldt ud operationel siden februar 2003.

KNAB er en uafhængig offentlig institution under tilsyn af Letlands regering. Tilsynet med KNAB udføres af Letlands premierminister. Tilsynet er begrænset til kontrol af lovligheden af KNABs afgørelser. KNAB fungerer også som et førretsligt organ og besidder traditionel udøvende magt.

Den nuværende fungerende direktør for KNAB er Juta Strīķe, som udnævntes den 16. juni 2011 efter afskedigelsen af Normunds Vilnītis.

Tidligere direktører 
 Aleksejs Loskutovs, 2003 – 29. juni 2008
 Normunds Vilnītis, 12. marts 2009 – 16. juni 2011

Kilder 
 KNABs hjemmeside

Kildehenvisninger 

Politi i Letland
Ian Ibæk Møller

Ian Ibæk Møller (også kendt som Sigrulf, født 1976) er en dansk kunstner og tegner, som var medlem af Tegnestuen Fort Kox fra 1995 til 2004 hvor han udarbejdede tegneserier og illustrationer.

Han udgav i 1997 sit første album på forlaget debaser.

Værker 
 Ulveklingen (1997)
 Vølvens spådom (1999)
 Ulveklingen 2 (2000)
 Beauty of darkness (2000)
 Signe og Hagbard (2001)

Derudover designede han logoet for metalbandet Saturnus i 1996.

Eksterne henvisninger 
 Ian Ibæk Møllers hjemmeside
 Værker udstillet på DeviantArt

Tegnere fra Danmark
Chester F.C.

Chester F.C. er en engelsk fodboldklub fra Chester i det nordvestlige England, der spiller i National League North.
Klubben spiller hjemmekampe på Deva Stadium.
Den nye klub blev dannet af fans, da den på det tidspunkt nyligt konkursramte klub Chester City F.C., derfor stoppede med at eksistere.

Fodboldklubber i England
Etableret i 2010
Chester
Fanejede fodboldklubber
Counter-Strike: Global Offensive

Counter-Strike: Global Offensive (ofte forkortet CS:GO) er et taktisk online first-person shooter udviklet af Valve Corporation og Hidden Path Entertainment, der tog sig af Counter-Strike: Source efter dets udgivelse. Det er det fjerde spil i Counter-Strike-serien, hvis man ser bort fra Counter-Strike: Online og Counter-Strike: Neo. Counter strike var en modifikation til Half-Life fra 1998.

Global Offensive blev udgivet den 21. august 2012 til Microsoft Windows og OS X på Steam, Xbox Live Arcade og en version til det amerikanske PlayStation Network. Spillet indeholder meget klassisk indhold, såsom opdaterede udgaver af gamle baner, såvel som nye baner, karakterer og spilmåder. Platformsuafhængig multiplayer var planlagt imellem Windows, Mac OS og PSN spillere, men blev i sidste ende kun imellem Windows og OS X brugere på grund af forskellige opdateringscykluser på de forskellige platforme. PlayStation 3 udgaven kunne spilles på tre måder, enten med DualShock 3 kontrolleren, PlayStation Move eller USB tastatur/mus.)   

Hvert hold (på 5 spillere) starter i hver sin ende af en bane. Holdene har forskellige roller, det ene hold spiller som counter terrorister (politi) og skal forsøge at nedkæmpe terroristerne og demontere bomben. Det andet hold (terroristerne) skal forsøge at bekæmpe counter terroristerne og få bomben plantet. Hver kamp består af op til 30 runder og hver runde kan vare op til 2 minutter. Det hold der først når 16 runder, vinder. Når du har vundet 10 kampe får du dit første "rank" og du vil nu komme til at spille mod andre på dit eget rank. Du kan derefter komme i højere rank hvis du vinder flere kampe i streg.

Referencer

Eksterne henvisninger 
 

Computerspil fra 2012
Valve Corporation
First-person shooter
Windows-spil
Macintosh-spil
PlayStation 3-spil
Xbox 360-spil
Global Offensive
E-sportspil
Berendsen Textil Service

Berendsen Textil Service er en dansk virksomhed grundlagt ved en "udspaltning" fra Sophus Berendsen A/S i 2003. Den udlejer, vasker og servicerer arbejdstøj, linned, måtter og håndklæderuller til hospitaler, hoteller og nogle af Danmarks største virksomheder.

Tekstilservicen blev startet i 1973 ved opkøb af Fix Linnedudlejning (det tidligere Soigneringsanstalten Fix) og i 1978 N.L. Dehn A/S. I 1991 bliver det internationalt ved købet af Electrolux vaskeri aktiviteter i Holland og Sverige. I Danmark fordobles vaskeriaktiviteterne 1994 med købet af ISS linned service fra ISS og vaskeriaktiviteterne drives herefter under navnet Berendsen Textil Service.

I 2017 blev Berendsen Group opkøbt af det franske firma Elis, som arbejder indenfor samme område, og i januar 2021 skiftede Berendsen Textiles Service A/S navn til Elis Danmark A/S.

Forretningområder 
 Beklædningsservice
 Måtteservice
 Hygiejneservice
 Hotel- og Restaurationsservice
 Hospitals- og plejehjemsservice
Renrumsservice

Referencer

Eksterne henvisninger 
 www.elis.com — Virksomhedens danske hjemmeside
 https://fr.elis.com/fr — Virksomhedens internationale hjemmeside

Etableret i 1973
Tekstilservicevirksomheder i Danmark
Udlejningsvirksomheder i Danmark
Elise Alsand

Elise Margrete Alsand-Larsen (født 26. september 1972) er en norsk håndboldspiller som har spillet for klubben Nordstrand IF og på Norges håndboldlandshold. Hun blev europamester i 1998.

Alsand debuterede på landsholdet i 1998.

Alsand har spillet i Cup Winners' Cup 1999-2000, Cup Winners' Cup 2000-01, Champions Trophy 2000-01 og EHF Cup 2003-04

Eksterne henvisninger og kilder 

 

Håndboldspillere fra Norge
Håndboldspillere fra Nordstrand Idrettsforening
Omkomne efter terrorangrebene i Norge 22. juli 2011

Dette er en liste over omkomne efter terrorangrebene i Norge 22. juli 2011. Sammenlagt omkom 77 mennesker i angrebene, deraf 69 dræbte under massakren på Utøya og 8 omkomne under bombeangrebet i regeringskvarteret i Oslo. 33 af de omkomne var under 18 år.

En af de første dræbte på Utøya var "mor Utøya", den 45-årige Monica Bøsei.
Igennem 20 år var hun kommet på Utøya og var der daglig leder.
Under dramaet befandt hendes ægtemand, Jon, og deres to døtre sig på øen.
Til daglig var Monica Bøsei museumsdirektør for Norsk Maritimt Museum.
Ved mindegudstjenesten i Oslo Domkirke nævnte statsminister Jens Stoltenberg Monica Bøsei specielt.
Monica Bøsie fattede mistanke til terroristen og varskoede øens frivillige, civile vagt, den 51-årige Trond Berntsen.
Berntsen blev skudt omtrent samtidig med Bøsei.
Han var til daglig politimand og havde sin 10-årige søn med på Utøya.
Berntsen var Kronprinsesse Mette-Marits stedbror.

Den 21-årige Tore Eikeland fra Osterøy var leder af AUF i Hordaland.
Ved mindegudstjenesten i Oslo Domkirke fremdrog Stoltenberg ham som "en af vore allermest talentfulde ungdomspolitikere".
Eikeland havde deltaget ved Arbeiderpartiets landsmøde 2011, hvor han holdt en livfuld tale mod EU's postdirektiv.

Den 17-årige tyrkisk-norske pige Gizem Dogan blev også dræbt på Utøya.
Ved hendes begravelse deltog 1.000 mennesker, heriblandt Tyrkiets udenrigsminister Ahmet Davutoglu og vicestatsminister Bekir Bozdag.

Den 19-årige somalisk-norske danser Ismail Haji Ahmed fra Hamar havde deltaget i tv-programmet Norske Talenter 2011 under navnet Isma Brown sammen med en norsk pige.
Da drabsmanden nærmede sig, forsøgte Ahmed og hans ven Woria Ali Ahmad at spille døde.
Mens Ahmad overlevede, blev Ahmed skudt.

Blandt ofrene på Utøya var den 43-årige danske kvinde Hanne Anette Balch Fjalestad.
Hun var på øen for Norsk Folkehjelp, og bosat i Norge i Lunner, Hadeland.
Ved hendes begravelse i Lunner Kirke den 4. august deltog den dansk ambassadør i Norge, Hugo Østergaard-Andersen.
Hendes 19-årige datter, Anne, var på øen under skuddramaet og overlevede ved at barrikadere sig i et hus.

 Listen er sidst opdateret efter politiets offentliggørelse af navne på de omkomne per 30. juli 2011 kl. 11:15

Referencer 

Oslos historie
Terrorangrebet i Norge 2011
Elisabeth Hilmo

Elisabeth Hilmo (født 29. november 1976 i Trondheim) er en norsk tidligere håndboldspiller og verdensmester. Hun var stregspiller, og spillede for blandt andet Selbu, Byåsen og Larvik. For Norges håndboldlandshold spillede hun i 180 landskampe og scorede 282 mål, og blev verdensmester i 1999 og europamester i 1998 og i 2004. Hun har også en sølvmedalje fra VM 1997 og EM 1996 samt en bronzemedalje fra sommer-OL i 2000 i Sydney.

Kilder 

Håndboldspillere fra Norge
Håndboldspillere fra Byåsen IL
Håndboldspillere fra Larvik HK
Olympiske håndboldspillere fra Norge
Deltagere for Norge ved sommer-OL 2000
Olympiske bronzemedaljevindere fra Norge
Camilla Carstens

Camilla Carstens (født 6. februar 1977) er en norsk håndboldspiller som har spillet for klubben Fjellhammer IL, FC Midtjylland Håndbold i perioden 1998–2001 og for Norges håndboldlandshold. Hun blev Europamester i 1998.

Carstens debuterede på landsholdet i 1998.

Referencer 

Håndboldspillere fra Norge
Ann Cathrin Eriksen

Ann Cathrin Eriksen (født 9. september 1971 i Bodø) er en tidligere norsk håndboldspiller. Hun spillede for Byåsen. Hun spillede i 127 kampe og scorede 119 mål for Norges håndboldlandshold. Hun blev verdensmester i 1999 og Europamester i 1998. Hun har også en bronzemedalje fra Sommer-OL i 2000 i Sydney.

Kilder 

Håndboldspillere fra Norge
Håndboldspillere fra Byåsen IL
Olympiske håndboldspillere fra Norge
Personer fra Bodø
Deltagere for Norge ved sommer-OL 2000
Olympiske bronzemedaljevindere fra Norge
Ratin A/S

Ratin A/S blev oprettet som en udspaltning fra Sophus Berendsen A/S i 1997. De eneste aktiver var 32,15 pct. af aktiekapitalen i det engelske Rentokil Initial  plc. I 2000 giver Rentokil Initial  plc tilbud om aktieombytning til Rentokil-aktier. Efter ombytningen likvideres Ratin A/S.

Robert Koch Nielsen var bestyrelsesformand indtil daværende administrerende direktør i Egmont-Gruppen, Jan O. Frøshaug overtog.

Tidligere virksomheder i Danmark
Etableret i 1997
Ophørt i 2002
Louis Hasselriis

Louis Hasselriis (født 12. januar 1844 i Hillerød, død 20. maj 1912 på Frederiksberg) var en dansk billedhugger.

Hasselriis besøgte Kunstakademiet 1859-65. Han var elev af H.W. Bissen og begyndte 1863 at udstille (Statue af en legende Dreng). I 1866 købte Museet i Kristiania hans statuette af Johannes Ewald. I 1868 vandt han den lille guldmedaille.

Fra 1869 til få år før sin død levede han i Rom. På verdensudstillingen 1873 i Wien vandt han en medalje for statuen af En Diskoskaster (Nationalgalleriet) og af Heinrich Heine (tidligere ved den østrigske kejserindes villa på Korfu, nu i Toulon). Et andet Heinemonument fik plads på digterens grav i Paris.

I øvrigt kan nævnes Bellmans statue (1874; Statens Museum for Kunst), H.C. Andersens statue i Odense (udstillet 1880), bronzestatuette af Søren Kierkegaard (1883; Københavns Kunstforening), og Faun med en Amfora (Ørstedsparken i København). Den lille statuette af Kierkegaard er virkelig fortrinlig og åndfuld, medens hans øvrige arbejder er af højst forskellig værd.

1892—95 udførte han det store Danmarksmonument (opstillet i Østre Anlæg) for midler, som det lykkedes ham at få ved en indsamling. Det ansås kunstnerisk så uheldigt, at det i stigende grad fik den offentlige mening imod sig. Et projekt (1909) til et Columbus-monument i Amerika opnåede han ikke at få bestilling på.

1897 blev Hasselriis Ridder af Dannebrog. Han er begravet på Vestre Kirkegård. Der findes et portrætmaleri af L.A. Schou (forhen hos Johan Hansen) og xylografi 1896 efter fotografi.

Kilder

Eksterne henvisninger 
 

Billedhuggere fra Danmark
Riddere af Dannebrog
Personer fra Hillerød
Danskere i 1800-tallet
Danskere i 1900-tallet
Personer i Kraks Blå Bog (afdøde)
Salmonsens
Personer i Dansk Biografisk Leksikon
Figgjo

Figgjo er en flod, der løber i  Rogaland  fylke  på Vestlandet i Norge. Den løber fra Edlandsvatnet på Ålgård gennem landsbyen Figgjo til Sele på Jæren. Floden er populær for sportsfiskere og er en af Norges 10–15 største lakseelve. Den har en længde på 42,2 km og har en højdeforskjel på 104 m. Der løber en vandmængede  på 103 m³/s .

Figgjo var i 2000 den næststørste lakseelv i Rogaland da der blev fisket 10,6 ton laks og 677 kg ørred.

Floden var grundlaget for industrien i Ålgård og Figgjo. I Ålgård købte Ole Nielsen rettighederne til Edlandsfossen og startede De Forenede Ullvarefabrikker. Tidligere blev der også fisket efter ål i floden.

Den frygtede vandpest er påvist i Grudavatnet og videre ind i Figgjo. Planten spreder sig hurtigt og skaber ændringer i laksens oprindelige biotop.

Floden krydses bl.a. af Skjæveland gamle Bro.

Referencer

Vandløb i Rogaland
Victoria Benedictsson

Victoria Maria Benedictsson, f. Bruzelius (6. marts 1850 i Skåne – 23. juli 1888 i København) var svensk forfatterinde, der skrev under pseudonymet Ernst Ahlgren.

Victoria Benedictsson blev 1871 gift med den 28 år ældre postmester Christian Benedictsson (1822-1899) i Hörby. Ægteskabet var ikke lykkeligt, dertil kom en alvorlig sygdom, en hofteskade, der ikke blot holdt hende i sengen lange tider ad gangen, men jævnligt voldte hende store smerter og til tider nødte hende til at bruge krykker. Hun søgte tilflugt i litterært arbejde, men de fordringer, hun stillede til livet og menneskene, frem for alt til sig selv, var større, end at hun kunne finde dem tilfredsstillet; hun sank hen i mismod og begik selvmord under et ophold på E. A. Leopoldts familiehotel på Hovedvagtsgade 6A ved Kongens Nytorv i København natten mellem den 21. og 22. juli 1888. Hendes selvmord, med hjælp af en barberkniv, inspirerede August Strindberg til afslutningen af dramaet Frøken Julie.

Forfatterskabet 
Hendes forfatterskab strækker sig kun over fire år (1884-88), men alt, hvad hun har skrevet, er præget af hendes ejendommelige personlighed og hendes strenge kunstneriske selvkritik. Det omfatter dels to romaner »Pengar« (1885) og »Fru Marianne« (1887), dels mindre skildringer, især af skånsk folkeliv: »Från Skåne« (1884) og »Folklif och småberättelser« (1887); endelig et lille proverbe: »I telefon«. Hendes yngre ven, Axel Lundegård, har, dels i forening med hende, dels efter hendes udkast, skrevet dramaerne »Final« og »Den bergtagna« samt romanen »Modern«. Victoria Benedictsson er i sin sundhed og selvstændighed en ualmindelig sympatisk forfatterpersonlighed. Skønt hun optræder midt i problemdigtningens og de litterære partistridigheders tid, lader hun ikke sin digtning træde i noget partis tjeneste; hun skildrer livet, som hun ser det med genial iagttagelsesevne og varm deltagelse oftest med en forfriskende humor. Hele hendes produktion er oversat til dansk. Hun er begravet på Vestre Kirkegård i København.

Eksterne henvisninger 

 

Romanforfattere fra Sverige
Svenskere i 1800-tallet
Personer fra Skåne
Personer der har begået selvmord
Svensksprogede forfattere fra Sverige
Kvindelige forfattere i det 19. århundrede
Kim Dam-Johansen

Kim Dam-Johansen (født 1. september 1958) er en dansk professor ved og institutdirektør for DTU Kemiteknik ved Danmarks Tekniske Universitet. Han forsker i energi og effektiv anvendelse af biomasse og fossile brændsler. Kim Dam-Johansen er verdens mest citerede forsker inden for emnet forbrænding og den femte mest citerede forsker inden for energi og brændsler (i perioden 1998-2008).

Han er uddannet civilingeniør i kemi 1983 og blev lic. techn. i 1987. I 1990'erne var han direktør for forskning og udvikling hos Hempel, hvor han fortsat sidder i bestyrelsen og i hvis fond, Hempel Foundation, han også sidder i bestyrelsen.

I 2000 kom han til sin nuværende stilling på DTU. Han er medlem af Akademiet for de Tekniske Videnskaber og blev 2011 udnævnt til æresdoktor ved Åbo Akademi og senere samme år til Einstein Professor ved Chinese Academy of Sciences. Dam-Johansen er desuden medlem af forskningsudvalget for den tyske kraftværkssammenslutning (VGB), medlem af Ankenævnet for Patenter og Varemærker og aktiv i en række nationale og internationale råd og nævn.

Kilder 

Professorer fra Danmarks Tekniske Universitet
Ingeniører fra Danmark
Kemikere fra Danmark
Erhvervsfolk fra Danmark
Faglitterære forfattere fra Danmark
Medlemmer af Akademiet for de Tekniske Videnskaber
Æresdoktorer
Dansksprogede forfattere fra Danmark
Personer i Kraks Blå Bog
Alumni fra Danmarks Tekniske Universitet
Wafande

W'afande Jolivel Zahor (født 21. januar 1983, Christiania), bedre kendt som Wafande, er en dansk reggae- og soulsanger og sangskriver. Wafande har desuden opstartet det engelsksprogede soulprojekt Black Dylan sammen med produceren Nuplex.

Opvækst 

Wafande er født i København som søn af en fransk-dansk mor og en tanzanisk-congolesisk-malawisk-omansk far og er opvokset på Christiania i København.
Da han var 8 år flyttede han med sin mor til Frankrig, hvor Wafande bl.a. spillede basketball for ungdomslandsholdet – inden han tog hjem for at udvikle sin musikalske karriere med Donkey Sound. Ifølge eget udsagn er han opkaldt efter sin farfar Wafande, der var høvding i en landsby i Tanzania – og navnet Wafande betyder "søn af en leder" eller "søn af en general" på arabisk. Kendere af det arabiske sprog kan dog afvise dette: ordet Wafande er ikke Arabisk, men sandsynligvis swahili (Det Arabiske ord General udtales فريق eller translitereret farīq). En etnologisk forklaring på udtalelsen er, at det i Tanzania er forbundet med høj status, at kunne påvise aner tilbage til de Arabiske koloniherrer på Zanzibar.

Karriere 
Wafande debuterede med singlen "Gi' mig et smil" den 23. maj 2011 på Universal Music. Singlen (og debut albummet) er produceret af Donkey Sound aka Fresh-I og Pharfar, og har ligget som #3 på den danske hitliste. Singlen modtog i oktober 2011 guld for 15.000 downloads og d. 7. december 2011 gik den platin på Streaming. Wafande udgav sit debutalbum, Du ved det den 22. august 2011. Albummet gæstes af Stine Kinck, Xander og Kaka. Nummeret med Xander "En Anden" gik platin d. 15. marts 2012 med over 1.800.000 streams

I 2013 medvirkede han i forestillingen Robin in the Hood på Nørrebro Teater sammen med komikerne Lasse Rimmer og Christian Fuhlendorff og danserne Sonic og Christel Stjernebjerg.

I 2014 medvirkede han i fjerde sæson af Toppen af Poppen.

Den 12. august 2019 skrev han på blandt andet Facebook og Instagram, at han stopper karrieren efter en ny plade og en sidste turné i sommeren 2020.

Den 22. februar 2020 udtalte han i et interview med podcasten Dråben, at han forsætter karrieren som mentor for unge kunstnere og blive sangskriver i både ind- og udland.

I 2020 deltog Wafande i sæson 17 af Vild med dans. Han dansede med den professionelle danser Mie Martha Moltke, og parret endte på en 7.-plads.

I 2023 lagde han stemme til krabben Sebastian i Disneys genindspilning af "Den lille havfrue".

Privatliv 
I 2017 fik han en datter.

Han købte en lejlighed i København for 4,2 mio. kr i 2015. I 2018 kom det frem, at han skyldte 1,6 mio. kr. til SKAT, og at de derfor havde gjort udlæg i lejligheden, som blev sat til salg for knap 5 mio. kr.

Diskografi

Album

EP'er 
 Grand Danois (2015)

Singler

Kilder

Eksterne henvisninger 
 
 
 

Sangere fra Danmark
Sangskrivere fra Danmark
Reggaemusikere
Dansksprogede forfattere fra Danmark
Frederik Hauch

Frederik Hauch er navnet på flere personer:

 Frederik Hauch (1715-1789) (1715-1789) – stiftamtmand og konferensråd
 Frederik Hauch (generalpostdirektør) (1754-1839) – stiftamtmand, generalpostdirektør og gehejmekonferensråd
Reinhold Timm

Reinhold Timm ( –12. januar 1639) var en dansk maler.

Der vides intet om hans uddannelse, men flere af hans billeder synes at gøre det sandsynligt, at han har været i Italien, da de viser stærk påvirkning af italiensk kunst. Således navnlig et i det Thottske Palais opbevaret billede af fire musikanter. Han hørte ingenlunde til de ringeste af de malere, Christian IV gav sysselsættelse ved udsmykningen af "det nye Hus i Lysthaven" (Rosenborg), til hvis riddersal han i årene 1619-24 malede en række loftsbilleder og dørstykker, af hvilke seks er bevaret. Blandt dem kunne nævnes Kampen i Pisa paa Marmorbroen over Arnofloden, En Turnering, En Pogeskole, hvor scenen er henlagt til en kirke, samt som pendant hertil et i kulturhistorisk henseende interessant billede af en pigeskole. Til bedekammeret i Frederiksborg Slotskirke malede han Christian IV’s Syn paa Rothenburg, der nu hænger på Rosenborg. Portrætter af ham findes i Nykøbing Kirke på Falster og i Køge Kirke, hvor han har malet en 1625 signeret epitafium over borgmester Hans Christensen, der var gift med hans søster Drude Hansdatter. Han omtales i indskriften som værende "udi kongelig Majestæts Bestilling paa Sorø", thi 1624 var han bleven ansat som kongelig kontrafejer ved det ridderlige akademi, hvis fundats udtrykkelig bestemte, at der skulle være en god maler, som kunne lære de unge at ridse og male. Her døde han 12. januar 1639 og efterfulgtes af Abraham Wuchters. Hans enke, Beate Svabe, flyttede senere til København, hvor hun må være død før 1655.

Eksterne henvisninger 

 

Malere fra Danmark
Danskere i 1600-tallet
Personer i Dansk Biografisk Leksikon
Jens Erik Hauch

Jens Erik Hauch (23. november 1765 på Højris – 2. april 1801 i København) var en dansk søofficer.

Hans forældre var amtmand og etatsråd, senere stiftamtmand og konferensråd Frederik Hauch (1715-1789) og Nicoline Dorothea Vind (1734-1788). Hauch blev kadet 1778, kom på Søkadetakademiet 1780, men blev her forsinket en del i sin uddannelse. Han blev først sekondløjtnant 1789 og så premierløjtnant 1794. Året efter erholdt han kommandoen over de i Frederiksstad stationerede fartøjer og forblev der en tid lang. Da Danmark i begyndelsen af 1801 beredte sig på at forsvare hovedstaden mod angreb af englænderne, ansattes han som chef for den sløjfede fregat Kronborg (26 kanoner), henhørende til den flydende defension. Han deltog med ære i slaget på Reden 2. april, kæmpede på én gang med tre engelske fregatter og senere med to af de fjendtlige linjeskibe og faldt tillige med 30 mand af sin besætning; skibet erobredes af englænderne, men var så forskudt, at det måtte opbrændes.

Hauch var ugift. Han er begravet i krigergraven på Holmens Kirkegård.

Kilder 
 Carl With-Seidelin, "Jens Erik Hauch", i: C.F. Bricka (red.), Dansk Biografisk Lexikon, København: Gyldendal 1887-1905.

Faldne danske militærfolk
Søofficerer fra Danmark
Danskere i 1700-tallet
Personer i Englandskrigene fra Danmark-Norge
Jens Erik
Personer i Dansk Biografisk Leksikon
Fredede bygninger i Bornholms Regionskommune

Denne liste over fredede bygninger i Bornholms Regionskommune viser alle fredede bygninger i Bornholms Regionskommune, bortset fra kirker. Listen bygger på data fra Kulturarvsstyrelsen.

|}

Se også 
 Fredede fortidsminder i Bornholms Regionskommune

Kilder og eksterne henvisninger 

Bornholms Regionskommune
 
WikiProjekt Wiki Loves Monuments
Aron Jerndahl

Aron Jerndahl (1. januar 1858 i Möklinta, Vestmanland — 9. marts 1936) var en svensk billedhugger.

Han fik en væsentlig del af sin uddannelse i København, 1886 på Kunstakademiet, 1888—90 hos Krøyer. Til Jerndahls mest kendte arbejder hører »Overførelsen af Skt Erik’s Skrin« (Relief, 1891, Upsala Domkirke), »Vort daglige Brød« (1902) og »Det lider mod Skumring« (1902), Halvfiguren »En gl Bonde, der standser sit Jordarbejde«, et Eksemplar i Bronze i Østre Anlæg i Kbhvn, i Sandsten i Engelbrecht’s Folkskola, Sthlm. J. har vist sig som en eksperimenterende Kunstner, arbejdede ofte med polykromisk Kunst og har især indlagt sig Fortjeneste af sine friske og paa Kornet tagne skaanske Folketyper, saaledes i en Mængde Statuetter. I Göteborgs Museet en Bondepigebuste (1901). Han har ogsaa udført en Del kunstindustrielle Sager i Tin og Bronze.

Eksterne henvisninger 

Billedhuggere fra Sverige
Svenskere i 1800-tallet
Svenskere i 1900-tallet
Fredede bygninger i Brøndby Kommune

Denne liste over fredede bygninger i Brøndby Kommune viser alle fredede bygninger i Brøndby Kommune, bortset fra kirker. Listen bygger på data fra Kulturarvsstyrelsen.

|}

Se også 
 Fredede fortidsminder i Brøndby Kommune

Kilder og eksterne henvisninger 

Brøndby Kommune
Bygninger, konstruktioner og anlæg i Brøndby Kommune
WikiProjekt Wiki Loves Monuments